Lionel Messi jrid jingħaqad ma' Manchester City Jidher li l-attakkant internazzjonali Arġentin, Lionel Messi, mhux se jerġa' jilbes il-flokk ta' Barcelona hekk kif wara li kellu laqgħa mal-coach il-ġdid, Ronald Koeman, informa lid-diriġenti li jrid iħalli lill-club … wara servizz ta' 20 sena. Għaldaqstant, dan il-player ta' 33 sena mistenni jitlob biex jiġi trasferit. Ir-relazzjoni ta' Messi mal-president, Josep Bartomeu, ilha sejra għall-agħar u t-telfa umiljanti ta' 8-2 kontra Bayern Munich, fil-kwarti-finali tal-UEFA Champions League kienet il-punt fejn Messi ddeċieda li jitlaq. Għal din l-aħbar, il-partitarji pprotestaw bil-kbir fejn qed jitolbu għar-riżenja ta' Bartomeu … iżda jidher li ħadd u xejn m'hu se jdawwar id-deċiżjoni ta' Messi. Jidher ukoll lil l-istess Messi għażel lil Manchester City bħala d-destinazzjoni tiegħu biex jerġa' jaħdem mal-coach, Pep Guardiola.